# Ari-Pekka Siekkinen

### Wikipedia

Ari-Pekka Siekkinen (s. 12. tammikuuta 1965, Jyväskylä) on suomalainen entinen jääkiekkomaalivahti ja nykyinen valmentaja. Hänen lempinimensä on "kenkä". Se juontaa juurensa hänen juniorivuosiltaan, jolloin hän heitti ystävänsä kengän vesilammikkoon.

Siekkinen aloitti uransa I-Divisioonassa JYP:ssä kaudella 1984–1985. Jyp nousi SM-liigaan seuraavalla kaudella, ja Siekkinen pelasi seurassa aina vuoteen 1996 saakka. Kauden 1996–1997 hän pelasi Ruotsin Elitserienissä Västerås IK:ssa, jonka jälkeen palasi SM-liigaan Espoo Bluesiin. Kolmen Bluesissa pelatun kauden jälkeen hän siirtyi vuonna 2000 JYP:iin, mutta siirtyi jo kesken kauden Saksan DEL-liigassa pelanneeseen Hannover Scorpionsiin. Uransa viimeisen kauden 2001–2002 hän pelasi Italiassa HC Bolzanossa.

Maajoukkueurallaan Siekkinen edusti Suomea 1992 MM-kisoissa, joissa Suomi saavutti ensimmäisen MM-mitalinsa voittamalla hopeaa. Urheilu-uransa päättymisen jälkeen Siekkinen aloitti heti valmentajauransa JYP:n A-junioreiden maalivahtivalmentajana. Myöhemmin hänet nostettiin liigajoukkueen maalivahtivalmentajaksi ja joukkueenjohtajaksi.

## [muokkaa] Aiheesta muualla

- Siekkisen tilastot eurohockey.netissä
- Siekkisen tilastot hockeydb.comissa
- Siekkisen haastattelu jatkoaika.comissa
- Siekkisen haastattelu MTV3:n sivuilla

| Tämä jääkiekkoilijasta kertova artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../a/r/i/Ari-Pekka_Siekkinen_f9e7.html

Luokat: Jääkiekkoilijatyngät | Suomalaiset jääkiekkomaalivahdit

##### Views

- Artikkeli
- Keskustelu
- Nykyinen versio

##### Etsi